نعناع_الجنينه
الكلمات
نعناع الجنينه المسقى فى حيضانه شجر الموز طرح ضلل على عيدانه نعناع الجنينه المسقى فى حيضانه يوم سافر حبيبى سبت البلد عشانه قالت لى بريدك يا ولد عمى تعا دوق العسل سايل على فمى على مهلك على ما بحمل الضمى على مهلك عليا انا حيله ابوى و امى قالت لى بريدك يا وليّد الخاله قلبى بيعشـقك والروح اليك ميـّاله من بعد العشاء زاير لبيتنا تعالا اهى فرصه للقا و اشرح لامى الحاله قالت لى بريدك يا وليّد العمه يا ورده ربيع وسط الزهور تتشمَ ضمتها على وحست حنان الضمه قالت امتى فى العش السعيد نتلمَ فى عشق البنات انا فت نايبى اليوم طرمبيلى وقف عجلاته بندر يوم قدمت شكوتى لحاكم الخرطوم يأجل جلستى لما القيامه تقوم سالت ايش الاسم قالو البنات نعمات ام صبعين رطاب و الباقى بلح امهات يوم ندهت علينا بيدها النعمات قلت نعمين تلاته و اربع خمس نعمات خضارك زى جنينه وطرحت تينات عودك فى مشيته عامل له منحنيات عضامك لينه لايقين على التنيات تنيه و اتنين تلاته و اربع خمس تنيات يا ام عقدين دهب تلاته و تلاتين طاره ما عيناً رأت ما وردت على بكاره يوم طلت علينا الكل وقعو سكارا سقطت فى الحليب ما بينتلو عكاره الامس العصر بالحاره جيت متمشي و ليه كل ما بتشوفينى يا حلوه تكشى اهديكى السلام تاخدى السلام و تخشى و الباب ذنبه ايه تكسريه فى وشى هب النسيم وسامع نغم كلماتك وعايز اكلمك و عامل حساب لماتك من جهه الادب ادبك ادب عماتك ومن جهه الجمال واخده جمال اماتك سقونى السم العلقم وقايه وقايه وحرمونى النظر من ناس يريدو لقايا خلاص راح العمر ايام قليله بقايا بشكيك لله يا اللى كنت السبب فى شقايا ملكه و بنت ملوك وزاد جمالك ربى و المانيكير محضر و الحنن متربى التليفون ضرب ع السفره حكمة ربى قالت لى الو قلت لها احنا جروبى طول يا ليل طول انا صاحى و ألا انا نعسان و كل ما اقول تطول تنقص تزيد نقصان و كل ما اتذكرك يا وردة الاغصان اجى انظر لغيرك القى النظر يعصانى السبت و الاحد باب الحبيب دقيته الاتنين و التلات سر القليب حكيته الاربع و الخميس على المخده تكيته و ليله الجمعه من بعد الهزار بكيته يا ست البنات ماحلا الجمال فيكى مهما اعمل و اسوى الوصف ما يكفيكى الروح و الجسد تاخدى وما يكفيكى بس خلى العيون عشان تعاين فيكى رايد اكلمك كل ساعه فى وسعتنا من بعد الضهر نركب ضهر ناقتنا قالت نعمل ايه لو العرب شافتنا قولى وليد عمى وساقته جار ساقتنا قالت تقصد ايه ياللى انت بتغازلنا واقف ف طريقنا ان كان طلعنا نزلنا مواعدين بعضنا من صغرنا وما زلنا ما نفوت بعضنا حتى التراب يعزلنا قالت تقصد ايه ياللى انت بتغازلنا واقف ف طريقنا ان كان طلعنا نزلنا صاينين عهدنا من صغرنا ولا زلنا اوصلنا حبيبنا الا الفراق يعزلنا يا خولى الجنينه الفاكهه فيك اشكال عنقود العنب على شجره طل ومال و التين الخضير من سحره بقى رمان قوم الحق يا خولى ده انا اللى قلبى مال يا خولى الجنينه عندى طلب و سؤال تعينى فى جناينك وازرع يروق الحال وبستانك الزاد وما يهمنيش المال ولا السكن و الهدمه ما دام فيه راحه البال نعناع الجنينه عطرك فريد يتغنا وصفوك للحبايب من روايح الجنه و الماشى معاك يحلم يا ناس يتمنا و ان ضاع عمره ضاع ما يهمهوش يتهنا و العنب البناتى طالل على المحبوبه و اللى داقه مره ما يعرف ابدًا توبه ويعود له تانى النوبه بعد النوبه مادام قسمته على الجبين مكتوبه تلتك م الدهب تلتك من الفيروز تلتك من عقيق جانى مفروز لوين نويتى الرحيل يا نور عيونى الجوز باصرخ من قلبى و االله الفراق ما يجوز يا رايد الجمال قبل ع الخرطوم تلقى هناك بنات كيف السمك بيعوم اما بناتك يا مصر فوسطهم مبروم يحلو للغريب و ابن البلد محروم راكبه الاوتومبيل فى اسكندريه تصيف لابسه قميص النوم لونه برتقانى خفيف جننتى الخواجه اللى قلبه متكيف و ايش حالى انا اللى قلبى رهيف يا ست البنات على ايه ما انتى نويتى عاينى و انظرى كيف الشباب سويتى جننتى قلوب و العيون بكيتى حرام اكبر حرام جرحتى و الا داويتى يا مجروحين بالهوا و الحب ليكو غيه فى بحر الهوا و الموج يغازل الميه ورميت الشباك طلعت لى احلا صبيه وقالو لى يا غالى اتارينى كنت ضحيه نزل الوز عام فى ليل مضلم هاسى قلت انا اعوم وراكى يا للى جمال مراسى قالت لى تعوم وراى انا عارفه من احساسك موجنا تقيل عليكى تغرق تزعل ناسك قالت يا بابا رأيت هناك خياله تسعين ناقه لقح و العبيد شياله قلت لها عريسك جانى فى القياله ارفض له طلب و لا انتى ليه مياله يا شاغل قلبى ليلى ويا نهارى اطلع لك على راس النخيل و الصارى واطولك منين شبكتنى فى عزالى بيراهنو عليك انك هتفضل نارى